钦定古今图书集成/理学汇编/字学典/第099卷 > 永阳王伯智
## 钦定古今图书集成/理学汇编/字学典/第099卷 > 永阳王伯智

按《陈书本传》：“永阳王伯智，字策之，世祖第十二子。至
德二年，为翊左将军，加特进。”

按《宣和书谱》：陈伯智少有器局，博涉经史。大建中立
为永阳王。雅意翰墨，无狗马之玩，作字劲举，而行草
尤工。师其成心，而自为家学，故名重于时。盖传习之
陋，论者以谓屋下架屋，不免有奴书之诮。此伯智独
能摆脱，而世有“策马驰逐，苇航汎浮”，比其落笔之妙
者，非虚语也。今御府所藏草书一：《习读帖》。